Afg'onistonga 3 milliard dollarlik yordam
Yevropa Ittifoqi va Afg'oniston hukumati hamkorlikda tashkil etgan anjumanda xalqaro donorlar muayyan shartlar qo'ymoqda: tub islohotlar qilinishi kerak va korrupsiyaga qarshi keskin choralar ko'rilishi shart.
WASHINGTON — Richard Olson, AQShning Afg'oniston va Pokiston bo'yicha maxsus elchisi, o'z davlatidan 2020-yilgacha madadni kamaytirmaslikni so'ramoqda. Brusseldagi anjumanda 70 davlat va 30 xalqaro tashkilot vakili qatnashmoqda. Hozirda Afg'onistonda dunyo e'tiboridan ancha chetda, biroq Vashington bu mamlakatga befarq emasligini eslatib turibdi. Kobul nima qilish kerakligini biladi, deydi Olson. Rahbarlar bir-biri bilan til topishishga qanchalik qiynalmasin, kelajakni birga qurishga majbur. Qisqa, o'rta va uzoq muddatda tashlanishi kerak bo'lgan qadamlar belgilab olingan, deydi AQSh rasmiysi, ishlash kerak. 14-sentabrda chiqqan hisobotga ko'ra, Amerika Afg'onistonda milliardlab dollar isrof qilgan. Vashingtonda qonunchilar norozi va yordamni kamaytirish payida. AQSh Afg'onistonda yiliga 5 milliard dollar sarflab kelmoqda. 4 milliard dollar harbiy maqsadlarda, 1 milliard dollar esa taraqqiyot uchun. Maxsus loyihalar uchun ham alohida, milliardlab dollar, ajratiladi. Yaqinda Hindiston Afg'onistonga kelasi yillarda 1 milliard dollarga teng ko'mak ko'rsatishga so'z berdi.